VEGA præsenterer **Storbritaniens stjernespire Lucy Spraggan indtager VEGA med storhittende folknumre***Det britiske X Factor blev afgørende for folksangerinden, da hun i 2012 gik til audition med et af sine egne numre. Siden har Lucy Spraggan udgivet flere plader, spillet udsolgte shows i hele Storbritanien og ligget på toppen af hitlisterne. Nu gæster sangerinden Lille VEGA torsdag den 23. marts.*

Lucy Spraggan kom på alles læber, da hun tog flere millioner seere med storm ved det britiske X Factor i 2012 med den selvkomponerede sang [”Last Night”](https://www.youtube.com/watch?v=6i3qeErUaFo). Hendes audition har over 39 millioner visninger på YouTube og skaffede hende en kæmpe fanskare både hjemland og internationalt. I 2012 var den populære sangerinde den mest googlede musiker i Storbritanien, og efter showet blev hun med det samme signet hos Columbia Records.

Som den første X Factor-deltager nogensinde hittede singer/songwriteren allerede, inden hun deltog i showet med en single på top-40 Single Chart’en. Debuten *Join The Club* røg direkte ind på de britiske hitlister som nr. 10, og siden har hun spillet udsolgte shows i hele hjemlandet.

**Klassisk folk med hitpotentiale**

Siden den spæde start på karrieren har Spraggan været inspireret af New Orleans-musikscenen og legendariske sangskrivere som Don Maclean og Kirsty McColl. Sangene er ifølge sangerinden komponeret i krydsfeltet mellem pop og akustisk folk med fokus på den gode melodi. I musikken hører man også klassiske elementer fra traditionel R&B omformet til fængende folkmelodier.

Både akustisk og med fuldt band har [Lucy Spraggan](https://www.facebook.com/lucyspraggan/?fref=ts)s folkpop begejstret musikkritikere, og i 2015 blev hun af flere medier kaldt en af årets bedste sangskrivere. Med shows på 02 Arena, Royal Albert Hall og Manchester Arena er hendes status som et af Storbritaniens største nye pophåb ikke til at tage fejl af.

**Fakta om koncerten:**Lucy Spraggan (UK)
Torsdag den 23. marts 2017 kl. 21.00
Lille VEGA, Enghavevej 40, 1674 København V
Billetpris 150 kr. + gebyr
Billetsalget starter i dag via vega.dk og Ticketmaster